**824/2011. (XI.17.) számú határozat:**

**- Bölcsődei pályázat önrész és helyiség biztosításáráról -**

*(15 igen, 0 nem, 0 tartózkodás)*

Erzsébetváros Önkormányzatának Képviselő-testülete támogatja a Szociális alapszolgáltatások és gyermekjóléti alapellátások infrastrukturális fejlesztése című KMOP-4.5.2-11 kódszámú pályázati kiírás alapján elkészített pályázat benyújtását. A pályázathoz szükséges önerő mértékét az elszámolható költségek 10%-át - legfeljebb 17.000.000 forintot - a 2012. és 2013. évi költségvetésében biztosítja.

**Felelős:** Vattamány Zsolt polgármester

**Határidő:** folyamatos

**825/2011. (XI.17.) számú határozat:**

**- Bölcsődei pályázat önrész és helyiség biztosításáráról -**

*(15 igen, 0 nem, 0 tartózkodás)*

1.

Erzsébetváros Önkormányzatának Képviselő-testülete támogatja az önkormányzat tulajdonában lévő – melléklet szerinti - Budapest VII. kerület Dob u. 37-41. szám alatti 34268 helyrajzi számon és a szabályozási terv szerint kialakított 34269 helyrajzi számon jelölt ingatlanon sikeres bölcsőde pályázat esetén új bölcsődei intézmény és külön álló intézményként óvoda kialakítását.

2.

Felkéri a Polgármestert, hogy az ingatlan hasznosításával kapcsolatban szíveskedjen intézkedni.

**Felelős:** Vattamány Zsolt polgármester

**Határidő:** 2011. november 30.

**826/2011. (XI.17.) számú határozat:**

**- Bölcsődei pályázat önrész és helyiség biztosításáráról -**

*(15 igen, 0 nem, 0 tartózkodás)*

1.

Erzsébetváros Önkormányzatának Képviselő-testülete támogatja a bölcsőde és óvoda terveztetés tevékenységgel történő közbeszerzési terv módosítását.

2.

Felkéri a Polgármestert, hogy a közbeszerzési terv módosításával kapcsolatos intézkedést szíveskedjen megtenni.

**Felelős:** Vattamány Zsolt polgármester

**Határidő:** 2011. november 30.