**Alapító Okirat módosítása**

*A helyi önkormányzatokról szóló 1990. évi LXV. tv. (Ötv.) 9.§-ában kapott felhatalmazás alapján, figyelemmel az Ötv. 8. és 63.§-aiban előírt kötelező, illetve vállalt feladat- és hatáskörére, Budapest Főváros VII. Kerület Erzsébetváros Önkormányzatának Képviselő-testülete az Erzsébetvárosi Egyesített Szociális és Gyermekjóléti Intézmény (a továbbiakban: ESZGYI), mint az Önkormányzat költségvetési szervének Alapító Okiratát az alábbiak szerint módosítja.*

1. ***„I. A Költségvetési szerv neve”*** módosításra kerül az alábbiak szerint:

**Erzsébetvárosi Integrált Humán Szolgáltató Központ (Humán Szolgáltató)**

1. ***„XI. A költségvetési szerv célja és feladata” 2.5.1. pontja*** módosításra kerül az alábbiak szerint:

A felnőtt háziorvosi alapellátás biztosítása során elsődleges, személyes és folyamatos ellátást nyújt, illetve elősegíti az egészségi állapot megőrzését a betegségek megelőzése és gyógyítása céljából, a háziorvosok által elfogadott biztosítottaknál, illetve azoknál a biztosítással nem rendelkező betegeknél, akik a háziorvosokat megkeresik és az ellátás hiánya egészség- vagy/és állapotromláshoz vezethet.

**3.** **Hatályba léptető rendelkezés**

Jelen Alapító Okirat módosítás 2012. március 1-én lép hatályba.

Budapest, 2012. január …..

Záradék

Jelen alapító okirat módosítást Budapest Főváros VII. Kerület Erzsébetváros Önkormányzatának Képviselő-testülete a 2012. január 26-i rendkívüli ülésén a ……/2012 (I.26.) számú határozattal fogadta el.

Budapest Főváros VII. Kerület Erzsébetváros

Önkormányzata Képviselő-testülete nevében:

Vattamány Zsolt

polgármester

|  |
| --- |
|  |